CELEX: 62014TN0676
Language: et
Date: 2014-09-22 00:00:00
Title: Kohtuasi T-676/14: 22. septembril 2014 esitatud hagi – Hispaania Kuningriik versus komisjon

3.11.2014   
            
            
               ET
            
            
               Euroopa Liidu Teataja
            
            
               C 388/25
            
         22. septembril 2014 esitatud hagi – Hispaania Kuningriik versus komisjon
   (Kohtuasi T-676/14)
   2014/C 388/31
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: A. Rubio González)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada 11. juuli 2014. aasta otsus C(2014) 4856 (final) uurimise algatamise kohta seoses statistika manipuleerimisega Hispaanias vastavalt Euroopa Parlamendi ja nõukogu määrusele (EL) nr 1173/2011 eelarvejärelevalve tõhusa rakendamise kohta euroalal, ning
            
         
               —
            
            
               mõista kohtukulud välja kostjaks olevalt institutsioonilt.
            
         
      Väited ja peamised argumendid
   
   Hagi põhjendamiseks esitab hageja kolm väidet.
   
               1.
            
            
               Esimene väide, et rikutud on õiguskindluse ja tagasiulatuva jõu puudumise põhimõtteid
               
                           —
                        
                        
                           Sellega seoses väidab hageja, et Euroopa Parlamendi ja nõukogu 16. novembri 2011. aasta määruse (EL) nr 1173/2011 eelarvejärelevalve tõhusa rakendamise kohta euroalal (ELT L 306, lk 1) ja otsuse 2012/678/EL suhtes kohaldatuna eeldavad seaduslikkuse ja tagasiulatuva jõu puudumise põhimõtted, et uurimist ei saa läbi viia 13. detsembrist 2011 varasemate asjaolude suhtes, kuna sel ajal ei olnud vaidlusaluste asjaolude eest võimalik karistust määrata. Ainsad andmed, millega seoses on võimalik karistus määrata, on 2012. aasta aprillis esitatud andmed. Seetõttu peaks uurimisperiood piirduma andmetega, mis on esitatud alates 2012. aastast.
                        
                     Uurimisperiood peaks piirduma alates 2012. aastast esitatud andmetega, kui need on seotud asjaoludega, mis on aset leidnud alates 2011. aasta detsembrist, mil kõnealune määrus jõustus. Järelikult ei ole 13. detsembrist 2011 varasemaid asjaolusid puudutaval uurimisel õiguslikku alust.
            
         
               2.
            
            
               Teine väide, et rikutud on kõnealuse määruse artikli 8 lõiget 3
               
                           —
                        
                        
                           Sellega seoses väidab hageja, et puudub arvestatav märk selle kohta, et eelarve puudujääki ja võlga käsitlevaid andmeid on manipuleeritud. Hispaania ametiasutused on neid andmeid analüüsinud, esitades selgeid ja asjakohaseid selgitusi.
                        
                     
         
               3.
            
            
               Kolmas väide, et rikutud on Hispaania Kuningriigi kaitseõigusi
               
                           —
                        
                        
                           Sellega seoses väidab hageja, et läbi on viidud varjatud uurimine, mis on toimunud väljaspool kohaldatavaid menetlusi ja Hispaania kaitseõigusi rikkudes.